CELEX: 31977R2290
Language: bg
Date: 1977-10-18 00:00:00
Title: Регламент (EИО, EВРАТОМ, EОВС) № 2290/77 на Съвета от 18 октомври 1977 година за определяне на възнагражденията на членовете на Сметната палата

Важна правна забележка

|

31977R2290

Официален вестник n° L 268 , 20/10/1977 стр. 0001 - 0004 специално финландско издание: глава 1 том 1 стр. 0130  специално испанско издание: глава 01 том 2 стр. 0070  специално шведско издание: глава 1 том 1 стр. 0130  специално португалско издание глава 01 том 2 стр. 0070  специално чешко издание глава 01 том 01 стр. 87  - 90 специално испанско издание глава 01 том 01 стр. 87  - 90 специално унгарско издание глава 01 том 01 стр. 87  - 90 специално литвийско издание глава 01 том 01 стр. 87  - 90 LV.ES глава 01 том 01 стр. 87  - 90 MT.ES глава 01 том 01 стр. 87  - 90 PL.ES глава 01 том 01 стр. 87  - 90 SK.ES глава 01 том 01 стр. 87  - 90 специално словенско издание глава 01 том 01 стр. 87  - 90

		19771018Регламент (EИО, EВРАТОМ, EОВС) № 2290/77 на Съветаот 18 октомври 1977 годиназа определяне на възнагражденията на членовете на Сметната палатаСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за въглища и стомана, и по-специално член 78д от него,като взе предвид Договора за създаване на Европейската икономическа общност, и по-специално член 206 от него,като взе предвид Договора за създаване на Европейската общност за атомна енергия, и по-специално член 180 от него,като взе предвид Протокола относно привилегиите и имунитетите на Европейските общности, приложим за членовете на Сметната палата по силата на споменатите членове 206, 78д и 180,като има предвид, че Съветът определя заплатите, добавките и пенсиите на членовете на Сметната палата, заедно с всяко плащане, което се прави вместо възнаграждение,ПРИЕ НАСТОЯЩИЯ РЕГЛАМЕНТ:Член 1От деня на заемане на длъжността им до последния ден на месеца, в който те престават да изпълняват функциите си, членовете на Сметната палата имат право на заплата, семейни надбавки и други надбавки.Член 2Основната месечна заплата на членовете на Сметната палата е равна на сума, която се получава от прилагането на следните проценти към основната заплата на едно длъжностно лице на Европейските общности в последната стъпка на степен А1:Председател | 108 % |Други членове | 104 % |Член 3Членовете на Сметната палата имат право на семейни надбавки, определяни по аналогия с разпоредбите на член 67 от Правилника за длъжностните лица и членове от 1 до 3 от приложение VII към посочените регламенти.Член 4Членовете на Сметната палата имат право на надбавка за квартира, равна на 15 % от основната им заплата.Член 5Към основната заплата, посочена в член 2, семейните надбавки, посочени в член 3, и надбавката за квартира, посочена в член 4, се прилага корекционен коефициент, определен от Съвета в изпълнение на членове 64 и 65 от Правилника за длъжностните лица на Европейските общности по отношение на длъжностни лица, назначавани в Люксембург.Член 6При заемане на длъжността и при прекратяване на изпълняване на функциите един член на Сметната палата има право на:a) надбавка за настаняване, равна на двумесечна основна заплата при заемане на длъжността, и надбавка при пренастаняване, равна на едномесечна основна заплата при прекратяване на изпълнение на функциите;б) възстановяване на пътни разходи, направени от него за него самия и за членовете на неговото семейство, и възстановяване на разходите за преместване на личните му вещи и мебелите, включително застраховката срещу обикновен риск (кражба, счупване, пожар).Ако мандатът му се поднови, той няма право на която и да е от надбавките, определени в настоящия член. Той няма право на това и ако бъде назначен за член на институция на Общностите, ако тази институция има своето временно седалище в града, в който той официално е трябвало да пребивава поради длъжността си и ако по времето на новото назначение той вече не е задействал преместването си.Член 7Член на Сметната палата, на когото се налага в хода на изпълнение на задълженията му да пътува извън мястото на временното седалище на Палатата, има право на:a) възстановяване на пътните разходи;б) възстановяване на разходите за хотел (само стая, обслужване, такси);в) дневна надбавка от 800 белгийски франка за всеки пълен ден отсъствие; за пътуване извън Европа дневните се увеличават на 1500 белгийски франка.Член 81. За три години от първия ден на месеца след този, в който той престава да изпълнява функциите си, един бивш член на Сметната палата получава месечно временно обезщетение, определяно в съответствие със следната процедура:- 35 % от основната заплата, която той е получавал, когато е преустановил изпълнението на функциите си, ако е служил за период по-малко от две години;- 40 % от същата заплата, ако този период е по-дълъг от две години но по-кратък от три години;- 45 % от същата заплата, ако този период е по-дълъг от три години и по-кратък от пет години;- 50 % от същата заплата, ако този период е по-дълъг от пет години и по-кратък от 10 години;- 55 % от същата заплата, ако този период е по-дълъг от 10 години и по-кратък от 15 години;- 60 % от същата заплата при други случаи.2. Правото на тази надбавка се прекратява, ако бившият член на Сметната палата бъде назначен на служба в една от институциите на Общностите или при неговата смърт. В случай на такова назначение надбавката се изплаща до деня на заемане на длъжността; в случай на смърт плащането за месеца, в който е настъпила смъртта, е последно.3. Ако през този тригодишен период съответното лице започне нова платена дейност, сумата, с която неговото брутно месечно възнаграждение (т.е. преди данъчното облагане) заедно с надбавката, предвидена в параграф 1, превишава възнаграждението преди удържане на данъците, което той е получавал като член на Сметната палата в съответствие с членове 2, 3 и 4, се удържа от надбавката. При изчисление на сумата на възнаграждението, получавано за новата дейност, се включват всички форми на възнаграждение с изключение на тези, които представляват възстановяване на разходи.4. На датата, на която той престава да изпълнява функциите си, на 1 януари всяка година след това и в случай на каквито и да е промени във финансовото му състояние членът на Сметната палата декларира пред председателя на Сметната палата всички форми на възнаграждения, получени за негова дейност, с изключение на тези, които представляват възстановяване на разходи.Допълнително възнаграждение, получено от бивш член в хода на неговата дейност като член на Сметната палата, не се удържа от временното обезщетение.Тази декларация трябва да бъде попълнена добросъвестно и се разглежда като поверителна. Съдържащата се в нея информация не може да се използва за други цели освен за целите на настоящия регламент и не трябва да бъде съобщавана на трети лица.5. През периода от три години, упоменат в параграф 1, бившият член на Сметната палата има право на семейните надбавки, предвидени в член 3.Член 91. След прекратяване на изпълнението на функциите си членовете на Сметната палата имат право на доживотна пенсия, платима от датата, в която те са навършили възраст 65 години.2. Те обаче може да поискат да започнат да ползват такава пенсия от 60-годишна възраст. В този случай към пенсията се прилага следният коефициент:60 години | 0,70 |61 години | 0,75 |62 години | 0,80 |63 години | 0,87 |64 години | 0,95 |Член 10Размерът на пенсията е 4,5 % от основната заплата, получена последно за всяка пълна година служба, и една дванадесета от същата сума за всеки пълен месец. Максималната пенсия е 70 % от последната получена основна заплата.Когато съответното лице е изпълнявало функции на председател и на член на Сметната палата, заплатата, от която се изчислява пенсията, се отнася към частта от времето, изразходвано от съответното лице в изпълнение на всяка една от тези функции.Член 11Член на Сметната палата, който страда от инвалидност, определена за обща, която го възпрепятства да изпълнява функциите си и който на това основание се подаде оставка или е бъде подложен на процедура за задължителна оставка, има право от деня на оставката или задължителната оставка на следните обезщетения:a) когато инвалидността е призната за трайна, той има право на доживотна пенсия, изчислена в съответствие с разпоредбите на член 10, която не може да бъде по-малка от 30 % от основната последно получена заплата. Той има право на максималната пенсия, ако неспособността е резултат от инвалидност или заболяване, получена при изпълнението на неговите функции;б) когато инвалидността е временна, той има право, докато се възстанови, на пенсия в размер на 60 % от основната последно получена заплата, ако инвалидността или заболяването са били получени в изпълнението на неговите функции, и 30 % в други случаи. Когато получателят на такава пенсия за инвалидност навърши възраст 65 години или пенсията за инвалидност е получавана седем години, тя се заменя с доживотна пенсия, изчислена в съответствие с разпоредбите на член 10.Член 12Член на Сметната палата има право на помощи по схемата за социални осигуровки, предвидени в Правилника за служителите относно длъжностните лица на Европейските общности за болест, професионално заболяване, професионална злополука, и помощи при раждане и смърт.Настоящият член се прилага и за бивши членове на Сметната палата, които се ползват или от пенсионната схема, предвидена в член 9, или от временно обезщетение, предвидено в член 8. Настоящия параграф обаче не се прилага за покриване на рискове, които вече са обхванати от друга схема на социални осигуровки, от които може да се ползва бившият член на Сметната палата.Член 13Когато трето лице е отговорно за инвалидността или смъртта на член на Сметната палата, правата на този член или на неговите наследници да заведат съдебно дело срещу третата страна преминават към Общностите до степента, доколкото те пораждат задължения по силата на тази пенсионна схема.Член 14Временното обезщетението за преход, предвидено в член 8, пенсията, предвидена в член 9, и пенсията, предвидена в член 11, не се взимат едновременно от едно и също лице. Когато член на Сметната палата има право да претендира за помощи по повече от една от тези разпоредби, прилага се само разпоредбата, която е най-благоприятна за претендиращия.Член 15Когато член на Сметната палата почине по време на мандата му, преживелият съпруг или децата на издръжка имат право до края на третия месец след този, в който е настъпила смъртта, на възнаграждението, на което членът на Сметната палата би имал право в съответствие с членове 2, 3 и 4.Член 161. Овдовелият съпруг и децата на издръжка на член или бивш член на Сметната палата, който е придобил пенсионни права в момента на смъртта, имат право на наследствена пенсия.Тази пенсия е равна на процент от пенсията, полагаща се на члена или бившия член на Сметната палата в съответствие с член 10 към датата на смъртта, а именно:за овдовелия съпруг | 60 % |за всяка дете, когато майката е още жива | 10 % |за всяко дете, когато и майката, и бащата са починали | 20 % |Ако, обаче, смъртта на члена на Сметната палата настъпи по време неговия мандат, наследствената пенсия за преживелия съпруг е равна на 36 % от основната заплата, получавана по време на смъртта.2. Общият размер на тези наследствени пенсии не трябва да превишава размера на пенсията на члена или бившия член на Сметната палата, върху който те се изчисляват. Максималните платими общи наследствени пенсии се разделят, там където това е приложимо, между бенефициерите е в съответствие с горните проценти.3. Наследствените пенсии се предоставят от първия ден на календарния месец след датата на смъртта; обаче когато се прилагат разпоредбите на член 15, ползването на правото не започва до първия ден на четвъртия месец след този, в който е настъпила смъртта.4. Правото на наследствена пенсия се прекратява в края на календарния месец, в който лицето, което има право, почине. По-нататък правото на пенсия за сирак се прекратява в края на месеца, в който детето достигне възраст 21 години. Срокът на правото обаче се удължава, докато детето получава професионално образование, но не и по-дълго от края на месеца, в който то достигне възраст 25 години.Пенсията остава платима за сирак, който поради болест или инвалидност е възпрепятстван да се издържа.5. Когато бивш член на Сметната палата сключи брак и в деня на сключване на брака има пенсионни права, полагащи му се по силата на настоящия регламент, преживелият съпруг и децата от брака нямат право на наследствена пенсия, ако сключването на брака не предшества смъртта на бившия член на Сметната палата с пет или повече години.6. Правото на овдовелия съпруг на наследствена пенсия се прекратява при сключване на повторен брак. Тя има право на изплащане на еднократна обща сума, равна на двойния размер на годишната наследствена пенсия.Член 17Член на Сметната палата, който е освободен от служба на основание сериозни нарушения, губи право на временно обезщетение и пенсия за осигурителен стаж и възраст; това обаче не се отнася до наследниците му.Член 18Ако Съветът реши да увеличи основната заплата, той в същото време трябва да вземе решение за подходящо увеличение на съществуващите пенсии.Член 19Сумите за изплащането на помощите, предвидени в тази пенсионноосигурителна схема, се вписват в бюджета на Общностите. Държавите-членки съвместно гарантират изплащането на тези помощи в съответствие с мащабите на финансиране на този разход.Член 201. Сумите, дължими в съответствие с членове 2, 3, 4, 6, 12 и 15, се изплащат във валутата на страната, в която е временното седалище на Сметната палата.2. Бенефициерите може да изберат да получават сумите, дължими в съответствие с членове 8, 9, 11 и 16, изплащани във валутата или на страната, на която те са граждани, или на страната на пребиваване, или на страната, в която е временното седалище на Сметната палата; изборът им остава валиден най-малко две години.Когато нито първата, нито втората от тези страни не е държава-членка на Общността, дължимите суми се изплащат във валутата на страната, в която е временното седалище на Сметната палата.Член 21Регламентът, с който се определят условията и реда за прилагане на данъка в полза на Общностите, се прилага за членовете на Сметната палата.Член 22Настоящият регламент влиза в сила в деня на публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Люксембург на 18 октомври 1977 година.За СъветаПредседателH. Simonet--------------------------------------------------